|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΤΜΗΜΑ ΣΥΝΤΟΝΙΣΜΟΥ ΣΠΟΥΔΩΝ** | Λαμία 13-09-2018 |

**ΟΡΘΗ ΕΠΑΝΑΛΗΨΗ**

**ΕΓΓΡΑΦΕΣ ΕΠΙΤΥΧΟΝΤΩΝ ΤΩΝ ΠΑΝΕΛΛΑΔΙΚΩΝ ΕΞΕΤΑΣΕΩΝ ΕΤΟΥΣ 2018 ΣΤΑ ΤΜΗΜΑΤΑ ΤΟΥ ΤΕΙ ΣΤΕΡΕΑΣ ΕΛΛΑΔΑΣ**

Οι εγγραφές των επιτυχόντων των Πανελλαδικών Εξετάσεων έτους 2018 στις Σχολές και τα Τμήματα της Τριτοβάθμιας Εκπαίδευσης **πραγματοποιούνται:**

**από Δευτέρα 10-09-2018 έως και Δευτέρα 17-09-2018.**

Η εγγραφή γίνεται με ενιαίο τρόπο για όλες τις Σχολές και τα Τμήματα και μέσω πληροφοριακού συστήματος του Υπουργείου Παιδείας, Έρευνας και Θρησκευμάτων στην ηλεκτρονική διεύθυνση <https://eregister.it.minedu.gov.gr>. Η αίτηση εγγραφής και η δήλωση των απαραίτητων στοιχείων γίνεται αποκλειστικά μέσω του πληροφοριακού συστήματος. Επομένως για την ηλεκτρονική εγγραφή ΔΕΝ απαιτείται η προσέλευση στη Γραμματεία του Τμήματος.

**Τα δικαιολογητικά**, τα οποία στη συνέχεια **υποχρεούται** ο πρωτοετής φοιτητής να προσκομίσει ο ίδιος ή να αποστείλει ταχυδρομικά, με συστημένη επιστολή, στη Γραμματεία του Τμήματός του, **από Τρίτη 18-09-2018 έως και Παρασκευή 28-09-2018,** είναι για όλα τα Τμήματα του Τ.Ε.Ι. Στερεάς Ελλάδας τα παρακάτω:

* Δύο (2) φωτογραφίες
* Φωτοτυπία απολυτηρίου Λυκείου (μη επικυρωμένη)
* Φωτοτυπία αστυνομικής ταυτότητας ή διαβατηρίου (μη επικυρωμένη)
* Εκτυπωμένη αίτηση εγγραφής μέσω της ηλεκτρονικής εφαρμογής του Υπουργείου Παιδείας

Εισακτέοι, που έχουν ήδη εγγραφεί σε άλλο Τμήμα ή Σχολή, λόγω πρόσβασής τους κατά τα παρελθόντα έτη, οφείλουν να διαγραφούν από αυτό/ή.

Επισημαίνεται ότι όλες οι ανωτέρω διαδικασίες εγγραφής ολοκληρώνονται είτε από τους ίδιους τους επιτυχόντες ή από νομίμως εξουσιοδοτημένο από αυτούς πρόσωπο.